માનવમિત્ર, અમદાવાદ : પેટ્રોલ ડીઝલનાં ભાવ બેકાબૂ થયેલા છે ત્યારે ગુજરાત સરકારે કોઇપણ રાહત આપવાનો આજે ઇન્કાર કરી દીધો હતો. વિધાનસભાની ચૂંટણી અગાઉ વેટમાં ચાર ટકાનો ઘટાડો કરવામાં આવ્યો હતો. દેશનાં અન્ય રાજ્યો કરતા ગુજરાતમાં વેટ અને સેસનાં દરો ખુબ ઓછા છે. ગુજરાતનાં નાણામંત્રી નીતિન પટેલે આજે કહ્યું હતું કે, ગુજરાતમાં હાલમાં પેટ્રોલ અને ડીઝલનાં વેરાનાં દરમાં કોઇ ઘટાડો કરવામાં આવનાર નથી. સરકારનાં આ નિવેદનથી સામાન્ય લોકોમાં નારાજગી ફેલાય તેવી શક્યતા છે.